”Pentru a se evita incidente grave la metrou, consider că paza staţiilor de metrou şi a trenurilor ce transportă călători, precum şi a tunelurilor de corespondenţă între staţii cu efective de jandarmi, va creşte gradul de încredere în acest mijloc de transport şi va evita chiar şi posibile tragedii naţionale”, se arată în expunerea de motive a unui proiect de lege iniţiat de senatorul liberal Carmen Harău.

Ea precizează în acelaşi document că Metrorex nu este inclus în lista obiectivelor păzite de jandarmi.

”Societatea Comercială de Transport cu Metroul Metrorex transportă în medie 600.000 de cetăţeni zilnic, ceea ce face ca metroul să fie un obiectiv strategic, mai ales că această societate asigură şi funcţia de protecţie civilă a populaţiei în cazuri de dezastre”, mai arată iniţiatorul.